शाहपुरा| श्याम मंदिर कमेटी के तत्वावधान में सोमवार दोपहर में महाराजा गार्डन से पुलिस थाने के पीछे स्थित बाबा श्याम मंदिर तक विशाल निशान पदयात्रा निकाली गई। गार्डन में श्याम बाबा की पूजा अर्चना कर निशान पदयात्रा को रवाना किया। श्याम पदयात्री लखदातार के जयकारे लगाते हुए नाचते कूदते हुए चल रहे थे। पदयात्रा शहर के विभिन्न मार्गों से होते हुए चौपड़ बाजार, गंगा मार्केट, पुराना देहली रोड़, मुख्य बसस्टैंड, मंडी तिराहे से होते हुए मंदिर परिसर में पहुंची। जहां पर भक्तों ने शीश के दानी के जयकारे के साथ बाबा के दरबार में निशान चढ़ाकर मन्नतें मांगी। कार्यक्रम में मंदिर संचालक शंकरलाल सैनी, अध्यक्ष जगदीश अग्रवाल, कोषाध्यक्ष राजेश मंडोवरा, उपाध्यक्ष बाबूलाल सैनी, सचिव अनिल कुमार नरवल, व्यवस्थापक छाजूलाल सैनी, छीतरमल पटेल, रामेश्वर प्रसाद यादव, भरत सैनी आदि ने कार्यक्रम में व्यवस्था बनाने में सहयोग प्रदान किया।